section_heading: Podrijetlo i djela
paragraph_text: Valari su u početku boravili na otoku Almarenu u središtu svijeta, nakon razaranja i gubitka simetrije svijeta otišli su na zapadni kontinent Aman gdje su utemeljili Valinor. Rat s Melkorom nastavio se: Valari su ostvarili mnoge čudesne varijacije Ilúvatarova veličanstvenog napjeva, dok je Melkor usmjerio svu svoju snagu u izopačivanje okrutnih bića poput Balroga, Zmajeva i Orka. Melkorova najgroznija djela su razaranje Dviju Svjetiljki te izvornog doma Valara, otoka Almarena. Nakon toga Melkor je uhvaćen i Mandosovom čvrstoćom okovan mnoge vjekove, sve dok mu Manwë nije oprostio.